laion/Wikipedia-Exotic huggingface dataset:
ნანა ქავთარაშვილი

ნანა (მირიანი) ქავთარაშვილი (დ. 4 აპრილი 1969, თბილისი) — ქართველი საოპერო მომღერალი (სოპრანო). ქავთარაშვილმა მუსიკალური განათლება მიიღო თბილისში. დაამთავრა ვანო სარაჯიშვილის სახელობის თბილისის სახელმწიფო კონსერვატორია 1993 წელს (ვოკალური). 2000–2001 წლებში გაიარა ვოკალური დახელოვნების კურსები „ვერდის ფესტივალის ფონდის“ „ვერდის საოპერო სტუდიაში“, თეატრ „რეჯიო დი პარმაში“, სოპრანო რენატა სკოტოს ხელმძღვანელობით; სწავლა გააგრძელა ჩიგიანას აკადემიაში, სწავლების კურსი გაიარა პარმის „არტურო ტოსკანინის“ აკადემიაში, პედაგოგი კ. ბერგონცი; არის აკადემიის სტიპენდიატი; 1998 წელს დებიუტი შედგა, აბიგაილი (ჯუზეპე ვერდი „ნაბუკო“, ბუზეტო); გამოდის მსოფლიოს წამყვან საოპერო სცენებზე ლა სკალა, მაჯიო ფიორენტინოს (ფლორენცია), „Teatr Liriko di Caglari“, აგრეთვე: ლომბარდიის, კრემონის, პარმის, პრაღის, ბრატისლავას, მიუნხენის, მონპელიეს, თბილისის; თანამშრომლობს დირიჟორებთან და მომღერლებთან: ლ. მააზელი, ვალერი გერგიევი, ჯ. კონლონი, ნ. მარტინუჩი, ლ. საკომანი, ა. მაესტრი, ს. ლიციტრა, ლ. ნუჩი, დ. საჯიკი, პაატა ბურჭულაძე; რეჟისორებთან: ა. კონჩალოვსკი, ლ. დოდინი, დ. აბადო; მართავს კონცერტებს მსოფლიოს სხვადასხვა ქვეყნებში (2012 წელს გალა–კონცერტი პარიზში, პაატა ბურჭულაძესთან ერთად. 2013 წელს ვერდის 200 წლის საიუბილეო კონცერტების ციკლში „ვერდი–გალა" ევროპის კონტინენტზე) ვალლი (კატალანი „La Wally“) ჯოკონდა (პონკიელი „ჯოკონდა“) აქსინია (შოსტაკოვიჩი „მცენსკის მაზრის ლედი მაკბეტი“) ჟორჟეტა, მინი, მანონი, ტურანდოტი (პუჩინი „მოსასხამი“, „გოგონა დასავლეთიდან“, „მანონ ლესკო“, „ტოსკა“, „ტურანდოტი“) აიდა, ოდაბელა, ელიზაბეტა, ჟანა, ჯიზელდა, ლეონორა, ლუიზა, მაკბეტი, აბიგაილი, ამელია ბოკანეგრა, ამელია, ლეონორა (ვერდი „აიდა“, „ატილა“, „დონ კარლოსი“, „ჟანა დ'არკი“, „ლომბარდიელები“, „ბედის ძალა“, „ლუიზა მილერი“, „ლედი მაკბეტი“, „ნაბუქო“, „სიმონ ბოკანეგრა“, „ბალ–მასკარადი“, „ტრუბადური“) სანტუცა (მასკანი „სოფლის პატიოსნება") ბრუნჰილდა, ვენერა, იზოლდა (ვაგნერი „ღმერთების დაღუპვა“, „ტანჰოიზერი“, „ტრისტან და იზოლდა“) (ინგლისური) www.nanamiriani.com ↑ ნანა ქავთარაშვილი საქართველოს ბიოგრაფიული ლექსიკონი.
ყვითელი ნონეა

ყვითელი ნონეა (ლათ. Nonea lutea) — ორ- ან ერთწლოვანი მცენარე ლაშქარასებრთა ოჯახისა. აქვს 14–40 სმ სიმაღლის, აღმავალი ან სწორი, მარტივი ან დატოტვილი ღერო. მთელი მცენარე შებუსულია გაფარჩხული ბეწვით. ფოთლები მოგრძოლანცეტა ფორმისაა. ქვედა ფოთლები ყუნწად არის შევიწროებული, ხოლო ზედა ფოთლები მჯდომარეა, კიდემთლიანი ან კიდედაკბილული. ყვავილედი ცალმხრივია, გვირგვინი ლიმონისფერ-ყვითელია. ყვავის და ნაყოფმსხმოიარობს მარტ-მაისში. გავრცელებულია კავკასიაში, სამხრეთ ევროპაში, მცირე აზიაში, ირანში. გვხვდება აღმოსავლეთ და სამხრეთ საქართველოში. იზრდება ველებსა და ქვიან ფერდობებზე, კლდოვან ადგილებში. ზედხედი ფოთლები და ღერო ↑ 1.0 1.1 სუხიტაშვილი კახაბერ, საქართველოს ყვავილოვანი მცენარეები, თბ.: კავკასიის გარემოსდაცვითი არასამთავრობო ორგანიზაციების ქსელი, 2018. — გვ. 110.
კალაპოტი

კალაპოტი — ხეობის ნაწილი, რომელიც წყლის ნაკადს უკავია. კალაპოტი შესაძლოა რამდენიმე მეტრიდან ათეული კილომეტრი სიგანის იყოს. ბარის მდინარეთა კალაპოტი მეტწილად დაკლაკნილი ან დატოტვილია, უმთავრესად ლამით, ქვიშითა და ხრეშით მოფენილი. მთის მდინარეთა კალაპოტი უფრო სწორი, ლოდნარიანი, ჭორომიანი და ჩანჩქერიანია. ქართული საბჭოთა ენციკლოპედია, ტ. 5, თბ., 1980. — გვ. 327.
ვარდისფერი ნონეა

ვარდისფერი ნონეა (ლათ. Nonea rosea) — ერთწლოვანი მცენარე ლაშქარასებრთა ოჯახისა. შებუსულია გაფარჩხული ბეწვით, ბეწვები სხედან ბორცვებზე. აქვს 14–40 სმ სიმაღლის, აღმავალი ან სწორი, მარტივი ან დატოტვილი ღერო. ფოთლები მოგრძო-უკუკვერცხისებური ფორმისაა. ქვედა ფოთლები ყუნწად არის შევიწროებული და როზეტულია, ხოლო ზედა ფოთლები მჯდომარეა, კიდემთლიანი ან კიდედაკბილული. ყვავილედი ცალმხრივია. გვირგვინი იისფერია ან ვარდისფერ-იისფერი. ყვავის მარტ-მაისში, ნაოფმსხმოიარობს მაის-აგვისტოში. გავრცელებულია კავკასიასა და მცირე აზიაში. გვხვდება აღმოსავლეთ და სამხრეთ საქართველოში. იზრდება ველებსა და ქვიან ფერდობებზე, კლდოვან ადგილებში. ↑ 1.0 1.1 სუხიტაშვილი კახაბერ, საქართველოს ყვავილოვანი მცენარეები, თბ.: კავკასიის გარემოსდაცვითი არასამთავრობო ორგანიზაციების ქსელი, 2018. — გვ. 110.
თიღვის მუნიციპალიტეტის ძეგლების სია

თიღვის მუნიციპალიტეტის ობიექტების/ძეგლების სიაში წარმოდგენილია მუნიციპალიტეტის ტერიტორიაზე არსებული კულტურული მემკვიდრეობის თვალსაზრისით ღირებული ობიექტები, რომელთა ნაწილს კანონით დადგენილი წესით მიენიჭათ კულტურული მემკვიდრეობის უძრავი ძეგლის სტატუსი. უძრავი ძეგლის სტატუსის მქონე ობიექტების ნაწილს ასევე განსაზღვრული აქვს ეროვნული კატეგორია. თიღვის მუნიციპალიტეტის მასშტაბით კულტურული მემკვიდრეობის თვალსაზრისით ღირებული ობიექტები იყოფა 3 ჯგუფად: ობიექტები სტატუსის გარეშე კულტურული მემკვიდრეობის უძრავი ძეგლები ეროვნული კატეგორიის მქონე უძრავი ძეგლები შიდა ქართლი, ზნაურის (ყორნისი) რაიონის არქიტექტურული მემკვიდრეობა, ტ. II, 2004 კულტურული მემკვიდრეობის უძრავი ძეგლების სია
ვალტერ ზენია

ვალტერ ზენია (დ. 28 აპრილი, 1960) — ვეტერანი იტალიელი ფეხბურთელი, ამჟამად საფეხბურთო მწვრთნელი. კარიერის უმეტესი ნაწილის მანძილზე იცავდა მილანის „ინტერის“ ღირსებას, 1998 წელს კი სამწვრთნელო კარიერა დაიწყო. Olympedia
გაუპატიურების კულტურა

გაუპატიურების კულტურა — სოციოლოგიური თეორია იმ გარემოს შესახებ, რომელშიც გაუპატიურება და სექსუალური ძალადობა გავრცელებული და ნორმალიზებულია, რასაც გენდერისა და სექსუალობის მიმართ არსებული საზოგადოებრივი მიმართებები განაპირობებს. ქცევები, რომლებიც ხშირადაა დაკავშირებული გაუპატიურების კულტურასთან, მოიცავს მსხვერპლის დადანაშაულებას, ე.წ. სლათშეიმინგს, სექსუალურ განივთებას, გაუპატიურების ტრივიალიზებას, გაუპატიურების გავრცელებულობის უარყოფას, სექსუალური ძალადობის მიერ მოყენებული ზიანის აღიარების უარყოფას ან ჩამოთვლილთა გარკვეულ კომბინაციას. გაუპატიურების კულტურის ცნებას იყენებენ სოციალურ ჯგუფებში არსებული ქცევის აღსაწერად და განსამარტად, მათ შორის ციხეში გაუპატიურებისა და კონფლიქტის რეგიონებში არსებული საომარი სექსუალური ძალადობის. გაუპატიურების კულტურის ცნება მეორე ტალღის ფემინისტებმა შეიმუშავეს, დიდწილად აშშ-ში 1970-იან წლებში. გაუპატიურების კულტურის არსებობასა და პრობლემურობას ბევრი სოციალური მოძრაობა უსვამდა ხაზს, მათ შორის SlutWalk და Me Too. გაუპატიურების კულტურა ↑ Olfman, Sharna (2009). The Sexualization of Childhood. ABC-CLIO, გვ. 9.  ↑ Attenborough, Frederick (2014). „Rape is rape (except when it's not): the media, recontextualisation and violence against women“. Journal of Language Aggression and Conflict. 2 (2): 183–203. doi:10.1075/jlac.2.2.01att.
ევროპის აუდიტორთა სასამართლო

ევროპის აუდიტორთა სასამართლო — ევროკავშირის ერთ-ერთი ინსტიტუტი, დაარსდა 1975 წლის 22 ივლისს ხელშეკრულების საფუძველზე. იგი შედგება 15 წევრისაგან, რომლებიც წევრ სახელმწიფოთა შეთანხმების საფუძველზე და ევროპარლამენტთან მოთათბირების შემდეგ ინიშნებიან 6 წლის ვადით. სასამართლოს ფუნქციაა შემოსავლებისა და ხარჯების კანონიერად და რეგულარულად მიღებისა და მოხმარების შემოწმება, აგრეთვე თანამეგობრობის ფინანსური საქმეების სათანადო წარმართვის ზედამხედველობა. ამსტერდამის ხელშეკრულება აღიარებს აუდიტორთა სასამართლოს უფლებას, თავისი პრეროგატივების დასაცავად საქმე აღძრას მართლმსაჯულების სასამართლოში და განავრცობს მის უფლებას თანამეგობრობის იმ სახსრების გაკონტროლებაზე, რომლებსაც გარეშე ორგანიზაციები განაგებენ. Archives of the European Court of Auditors at the Historical Archives of the EU in Florence Access to documents of the Court of Auditors on EUR-Lex European Court of Auditors page on CVCE.eu
აღმოსავლეთი მისამისი

აღმოსავლეთი მისამისი (სებ. Sidlakang Misamis; ტაგალ. Silangang Misamis) ― ფილიპინების პროვინცია. მდებარეობს ჩრდილოეთ მინდანაოს რეგიონში. პროვინციის დედაქალაქი, უდიდესი ქალაქი და პროვინციული ცენტრია კაგაიან-დე-ორო, რომელიც პროვინციისგან დამოუკიდებლად იმართება. XVI საუკუნეში აღმოსავლეთ მისამისის ტერიტორიის მცხოვრებლები იძულებული იყვნენ, მუსლიმი მმართველებისთვის ხარკი ეხადათ. სანაპიროსთან მცხოვრები ლუმადები ისლამზე მოექცნენ ან იმ ეთნიკურმა ჯგუფებმა ჩაანაცვლეს, რომლებმაც უფრო ადრე მიიღეს ისლამი. პროვინციის შიდა ტერიტორიებზე მცხოვრებმა ტომებმა ადგილობრივი რწმენა-წარმოდგენები შეინარჩუნეს. ესპანური კოლონიური ხანის დროს აღმოსავლეთ მისამისი დასავლეთ მისამისთან ერთად სებუს პროვინციის შემადგენლობაში შედიოდა. 1818 წელს მისამისი სებუს გამოეყო და დამოუკიდებელ პროვინციად ჩამოყალიბდა, რომლის დედაქალაქად კაგაიან-დე-მისამისი (კაგაიან-დე-ორო) გამოცხადდა. შემდეგსი პროვინცია რამდენიმე ნაწილად დაიყო: კაგაიანის (Partido de Cagayan), კატარმანის (Partido de Catarman), დაპიტანის (Partido de Dapitan) და მისამისის (Partido de Misamis) დანაყოფად. გვიან XIX საუკუნეში მისამისის პროვინცია მინდანაოს რაიონების ნაწილი იყო. პროვინციის ტერიტორია დასავლეთით დაპიტანადე, აღმოსავლეთით გინგოოგმდე და სამხრეთით ლანაომდე და კოტაბატომდე იყო გადაჭიმული. პროვინციის აღმასრულებელი ხელისუფლების მეთაური გუბერნატორია. საკანონმდებლო ორგანოს პროვინციული საბჭო (Sangguniang Panlalawigan) წარმოადგენს, რომელსაც ვიცე-გუბერნატორი ხელმძღვანელობს, რომელიც გუბერნატორის დროებითი ვაკანსიის დროს აღმასრულებელი ხელისუფლების მეთაურის უფლებამოსილებასაც ასრულებს. გუბერნატორი, ვიცე-გუბერნატორი და პროვინციული საბჭო სამი წლის ვადით აირჩევა და ზედიზედ სამჯერ შეიძლება იქნენ არჩეული. პროვინციის ამჟამინდელი გუბერნატორი ევგენი ვინსენტე ბ. ემანოა, ხოლო ვიცე-გუბერნატორი — ხერემი ხონამარ გ. პელაესი. Official website of the Province of Misamis Oriental დაარქივებული 2022-03-25 საიტზე Wayback Machine. Philippine Standard Geographic Code Local Governance Performance Management System ↑ 2020 Census of Population and Housing (2020 CPH) Population Counts Declared Official by the President — Philippine Statistics Authority, 2021. <a href="https://wikidata.org/wiki/Track:Q107442757"></a><a href="https://wikidata.org/wiki/Track:Q17067223"></a>
ნონეა

ნონეა (ლათ. Nonea) — ერთ- ან მრავალწლოვან მცენარეთა გვარი ლაშქარასებრთა ოჯახისა. დაფარული არიან ბუსუსებით ან უხეში ბეწვით. ფოთლები მორიგეობითაა განლაგებული. ციმოზური ყვავილედი დაყვავილების შემდეგ გრძელდება და მტევნისებრი ხდება; თანაყვავილი ფოთლისებრია. ჯამი მილისებრ-ზარისებურია, 5-ფოთოლაკიანი, ეს ფოთოლაკები სამკუთხედია. გვირგვინი ცისფერ-იისფერი ან ყვითელი; მტვრიანები შიგნით მოქცეული ან ოდნავ გამოშვერილი; სამტვრეები წაგრძელებული, წამახვილებული ან ბლაგვი. ნასკვი 4-განყოფილებიანი. ყვავილის სვეტი გვირგვინისგან გამოკვეთილი არ არის; დინგი ბურთისებრი ან ბოლოში გაპობილია. გინობაზა ბრტყელი. ნაყოფი — კაკლუჭა, შიშველი ან, იშვიათად, შებუსული. ცნობილია 50-მდე სახეობა. გავრცელებული არიან აფრიკაში, დასავლეთ აზიაში, ევროპაში. N. alpestris N. anchusoides N. anomala N. armeniaca N. atra N. bakuensis N. calycina N. caspica N. cyanocalix N. daghestanica N. decurrens N. dumanii N. echioides N. edgeworthii N. flavescens N. heterostemon N. hypoleia N. intermedia N. iranica N. kandaharensis N. karsensis N. longiflora N. lutea — ყვითელი ნონეა N. macrantha N. macropoda N. macrosperma N. melanocarpa N. micrantha N. minutiflora N. monticola N. ovczinnikovii N. pallens N. palmyrensis N. persica N. philistaea N. pisidica N. polychroma N. pulla N. pulmonarioides N. rosea — ვარდისფერი ნონეა N. rossica N. setosa N. stenosolen N. taurica N. turcomanica N. ventricosa N. vesicaria N. versicolor N. vivianii ↑ 1.0 1.1 „Nonea“. Flora of China (ინგლისური). Beijing-St. Louis: Science Press / Missouri Botanical Garden. 16: 358. 1995. ციტირების თარიღი: 6 დეკემბერი, 2021. შეამოწმეთ თარიღის პარამეტრი |access-date=-ში (დახმარება) ↑ Nonea Medik. | Kew Science en. Plants of the World Online. ციტირების თარიღი: 6 დეკემბერი, 2021
ლილი შავერზაშვილი

ლილი შავერზაშვილი (დ. 28 ოქტომბერი, 1940, თბილისი, საქართველოს სსრ, სსრკ — გ. 20 მარტი, 2018) — ქართველი კომპოზიტორი და პედაგოგი. საბჭოთა კავშირის კომპოზიტორთა კავშირის წევრი 1966 წლიდან. 1964 წელს დაამთავრა ვანო სარაჯიშვილის სახელობის თბილისის სახელმწიფო კონსერვატორია. 1965–1967 წლებში მუშაობდა საქართველოს რადიოს მუსიკალურ რედაქტორად. 1967 წლიდან იყო მუსიკის თეორიის საგნების პედაგოგი თბილისის II სამუსიკო სასწავლებელში. დაწერილი აქვს: ვოკალურ-სიმფონიური ციკლი (1968, ოთხ ნაწილად, ვაჟა–ფშაველას ტექსტზე) მეცო–სოპრანოსა და სიმფონიური ორკესტრისათვის, ვოკალურ–ინსტრუმენტული ნაწარმოები „დიალოგი“ (1972, ხალხურ ტექსტზე) ხმის, ფლეიტისა და ფორტეპიანოსათვის, სავიოლინო სონატა, Allegro ორკესტრისათვის, რომანსები, სიმღერები, ინსტრუმენტული პიესები; 1973 წელს დაასრულა ვოკალური ციკლი „მთების სიმღერა“ და „მუსიკა ორკესტრისათვის“. თანამშრომლობდა ჟურნალ „დილასთან“. Композиторы грузии: Издание второе, тб., 1973, გვ. 259 Композиторы и музыковеды грузии, тб., 1984, გვ. 449 ლილი შავერზაშვილი — საქართველოს ბიოგრაფიული ლექსიკონი ↑ კოლექციის მთავარი გვერდი — DSpace.nplg.gov.ge
Omphalodes rupestris

Omphalodes rupestris (ლათ. Omphalodes rupestris) — მრავალწლოვანი ბალახოვანი მცენარე ლაშქარასებრთა ოჯახისა. აქვს 7–30 სმ სიმაღლის ღერო, რომელიც სწორმდგომი ან აღმავალია, მარტოული ან რამდენიმე, ზედა ნაწილში დატოტვილი, მიტკეცილბეწვიანი. ფოთლები 2–10 სმ სიგრძისა და 1–5 სმ სიგანის, მოგრძო ან კვერცხისებური. ყვავილედი კენწრულია, მარტოული, ძალიან ფარჩხატი, მცირეყვავილიანი. გვირგვინი კაშკაშა ცისფერია. ყვავის და ნაყოფმსხმოიარობს მაის-აგვისტოში. გავრცელებულია მხოლოდ კავკასიაში, რეგიონის ენდემური სახეობაა. საქართველოში გვხვდება აფხაზეთში, სამეგრელოსა და სვანეთში. იზრდება 2700 მ-მდე სუბალპებსა და ალპებში, კლდეებზე. მოიცავს 2 ქვესახეობას: Omphalodes rupestris subsp. lojkae (Sommier & Levier) Selvi (ყოფ. Omphalodes lojkae) Omphalodes rupestris subsp. rupestris ↑ 1.0 1.1 სუხიტაშვილი კახაბერ, საქართველოს ყვავილოვანი მცენარეები, თბ.: კავკასიის გარემოსდაცვითი არასამთავრობო ორგანიზაციების ქსელი, 2018. — გვ. 112. ↑ Omphalodes rupestris Rupr. ex Boiss. | Kew Science. Plants of the World Online. ციტირების თარიღი: 6 დეკემბერი, 2021
კავკასიური ონოსმა

კავკასიური ონოსმა (ლათ. Onosma caucasica) — მრავალწლოვანი ბალახოვანი მცენარე ლაშქარასებრთა ოჯახისა. აქვს მარტივი, ნაკლებად დატოტვილი, სწორი ან აღმავალი ღერო, რომელიც საკმაოდ სქლად არის მოფენილი მოკლე ბუსუსებითა და გაფარჩხული, ჯაგარივით ბეწვით. ფოთლები მოგრძო-ნიჩბისებური ფორმისაა, დაფარულია ნახევრად მიტკეცილი, ჯაგარივით ბეწვით. გვირგვინი მკრთალი ყვითელი ფერისაა ან მოთეთრო, წვრილბუსუსიანი. ყვავის მაისში, ნაყოფმსხმოიარობს აგვისტოში. გავრცელებულია სამხრეთ კავკასიასა და მცირე აზიაში. გვხვდება მთელ საქართველოში. იზრდება მთის შუა და ზედა სარტყლების ქვიან ფერდობებზე, ნაშალებზე, კლდეებზე. მოიცავს 2 ქვესახეობას: Onosma caucasica subsp. caucasica Onosma caucasica subsp. oligotricha T.N.Popova ↑ 1.0 1.1 სუხიტაშვილი კახაბერ, საქართველოს ყვავილოვანი მცენარეები, თბ.: კავკასიის გარემოსდაცვითი არასამთავრობო ორგანიზაციების ქსელი, 2018. — გვ. 112. ↑ Onosma caucasica Levin | Kew Science. Plants of the World Online. ციტირების თარიღი: 6 დეკემბერი, 2021
მსხვერპლის დადანაშაულება

მსხვერპლის დადანაშაულება (ინგლ. Victim blaming; ვიქტიმ-ბლეიმინგი) — მოვლენა, როდესაც დანაშაულის, უბედური შემთხვევის ან ძალადობის ნებისმიერი ფორმის, მაგალითად, გაუპატიურების, შემთხვევაში საზოგადოება პასუხისმგებლობას მთლიანად ან ნაწილობრივ მსხვერპლს აკისრებს. როგორც წესი, მსხვერპლის დადანაშაულებას რასისტული, სექსისტური ან კლასისტური დებულებების ფორმა აქვს. თუმცა, ეს პოზიცია შეიძლება მათგან დამოუკიდებლადაც არსებობდეს, ზოგ ქვეყანაში კი მას სულაც ნახევრად ოფიციალური ფორმა აქვს. სოციალური ფსიქოლოგიის მიხედვით, მსხვერპლის დადანაშაულება სამყაროს სამართლიანობის რწმენის შედეგია. არსებობს ისტორიული და თანამედროვე უარყოფითი წინასწარგანწყობები ოჯახური და სექსუალური ძალადობის მსხვერპლების წინააღმდეგ — მაგალითად, თუკი დამნაშავე და მსხვერპლი ერთმანეთს იცნობდნენ, უფრო დიდია იმის ალბათობა, რომ მომხდარში გაუპატიურების მსხვერპლს უფრო დაადანაშაულებენ, ვიდრე ძარცვის მსხვერპლს. მსხვერპლის დადანაშაულება ↑ Gregory Meyerson and Michael Joseph Roberto Fascism and the Crisis of Pax Americana ↑ Bieneck, Steffen; Krahé, Barbara (June 2011). „Blaming the Victim and Exonerating the Perpetrator in Cases of Rape and Robbery: Is There a Double Standard?“. Journal of Interpersonal Violence. 26 (9): 1785–1797. doi:10.1177/0886260510372945. PMID 20587449. S2CID 206561769.
წვრილყვავილა ონოსმა

წვრილყვავილა ონოსმა (ლათ. Onosma tenuiflora) — მრავალწლოვანი ბალახოვანი მცენარე ლაშქარასებრთა ოჯახისა. აქვს 10–30 სმ სიმაღლის ღერო, იგი მარტივი ან ნაკლებად დატოტვილია, მონაცრისფრო, წამოწეული ან აღმავალი, სქლად შებუსული. ქვედა ფოთლები ხაზურ-ნიჩბისებურია, ზედა ფოთლები ხაზურია. ჯამის ფოთლებიც ხაზურია და სქლად შებუსული. გვირგვინი მოყვითალოა, ცილინდრული ფორმის. ყვავის აპრილში, ნაყოფმსხმოიარობს ივლისში. გავრცელებულია სამხრეთ კავკასიასა და მცირე აზიაში. გვხვდება, ძირითადად, აღმოსავლეთ და სამხრეთ საქართველოში. იზრდება ქვიან ფერდობებსა და კლდეებზე. ↑ Onosma tenuiflora Willd. | Kew Science. Plants of the World Online. ციტირების თარიღი: 6 დეკემბერი, 2021 ↑ 2.0 2.1 სუხიტაშვილი კახაბერ, საქართველოს ყვავილოვანი მცენარეები, თბ.: კავკასიის გარემოსდაცვითი არასამთავრობო ორგანიზაციების ქსელი, 2018. — გვ. 114.
ეიბლიზმი

ეიბლიზმი (ინგლ. ableism) — უარყოფითი სოციალური წინასწარგანწყობა და დისკრიმინაცია შეზღუდული შესაძლებლობების მქონე (შშმ) პირების მიმართ. არსობრივად, ეიბლიზმი არის იმის დაშვება, რომ შეზღუდული შესაძლებლობების მქონე ადამიანები არასრულფასოვნები არიან და უფრო დაბლა დგანან, ვიდრე ტიპური განვითარების მქონე ადამიანები. რასიზმისა და სექსიზმის მსგავსად, ეიბლიზმიც ადამიანთა ჯგუფზე სტერეოტიპების, მცდარი წარმოდგენებისა და განზოგადებული მიმართებების ერთობლიობაა. ამაზე დაყრდნობით, ადამიანებს მიეწერებათ ან ერთმევათ განსაზღვრული უნარები, ჩვევები და მახასიათებლები. ეიბლიზმის გამოხატულებაა ნებისმიერი დებულება თუ ქცევა, რომელიც მიემართება შშმ პირს და აკნინებს ან დაბალ სტატუსს ანიჭებს მისი შესაძლებლობების გამო. ეიბლიზმი ↑ Linton, Simi; Bérubé, Michael (1998) Claiming Disability: Knowledge and Identity. New York University Press, გვ. 9. ISBN 9780814751343.
ყარალაშვილი

ყარალაშვილი შეიძლება აღნიშნავდეს ჩამოთვლილ პიროვნებათაგან ერთ-ერთს: გიორგი ყარალაშვილი — ქართველი სამხედრო ოფიცერი, მომღერალი, ფოტოგრაფი კოხტა ყარალაშვილი — ქართველი მსახიობი ნუკა ყარალაშვილი — ქართველი მოდელი რეზო ყარალაშვილი — ქართველი ფილოლოგი, გერმანისტი სოლომონ ყარალაშვილი — ქართველი გენერალ-მაიორი ფარნაოზ ყარალაშვილი — ქართველი სამხედრო ოფიცერი
საეჭვო სოლენანთუსი

საეჭვო სოლენანთუსი, ბიბერშტაინის სოლენანთუსი (ლათ. Solenanthus dubius) — ორ- ან მრავალწლოვანი ბალახოვანი მცენარე ლაშქარასებრთა ოჯახისა. აქვს 40-80 სმ სიგრძის ღერო. მცენარე დაფარულია მონაცრისფრო რბილი ბეწვით. ზედა ნაწილში დატოტვილი და დაღარულია. ფესვთანური ფოთლები გრძელყუნწიანია, ოვალური. ღეროსეული ფოთლები უფრო პატარაა, უკულანცეტასებური, წარზიდული მოკლე ყუნწში. ყვავილედი სფეროს ფორმის თავთავია. გვირგვინი მღვრიე იისფერია. ყვავის და ნაყოფმსხმოიარობს აპრილ-მაისში. გავრცელებულია ყირიმში, კავკასიაში. საქართველოში სპორადულად გვხვდება. იზრდება ტენიან ტყეებში. ↑ 1.0 1.1 Solenanthus dubius Fisch. & C.A.Mey. | Kew Science. Plants of the World Online. ციტირების თარიღი: 6 დეკემბერი, 2021 ↑ 2.0 2.1 სუხიტაშვილი კახაბერ, საქართველოს ყვავილოვანი მცენარეები, თბ.: კავკასიის გარემოსდაცვითი არასამთავრობო ორგანიზაციების ქსელი, 2018. — გვ. 114.
გონოკოკი

გონოკოკი (ლათ. Neisseria gonorrhoeae) — გრამუარყოფითი აერობული ბაქტერია Neisseriaceae-ის ოჯახისა. გონორეისა და ბლენორეის გამომწვევი. აღმოაჩინა ალბერტ ლუდვიგ ნაისერმა 1879 წელს. უჯრედები (სიგრძით 1,25 მკმ, სიგანით 0,7–0,8 მკმ) უძრავია, წყვილ-წყვილადაა შეერთებული გაბრტყელებული ზედაპირებით, რაც ყავის მცენარის პარკების შესახედაობას აძლევს; გარშემორტყმულია ნაზი ლორწოვანი კაფსულით; სპორებს არ წარმოქმნიან. ზრდისათვის ოპტიმალური ტემპერატურაა 35–37 °C. ბინადრობის ძირითადი ადგილია შარდ-სასქესო გზების ლოწროვანი გარსი, იშვიათად — სწორი ნაწლავის ან ხახისა, ბლენორეის დროს — თვალისა; დაავადებულთა ჩირქოვან გამონადენში აღმოჩენილია ლეიკოციტების შიგნით. გონოკოკის ტოქსიკურობა განპირობებულია ლიპოპოლისაქარიდით, რომელიც გამოთავისუფლდება ბაქტერიის დაშლის დროს. მხოლოდ ადამიანის პათოგენია. ↑ Баснакьян И. А. Гонококки // Большая российская энциклопедия. т. 7. — М., 2007. — стр. 408.
ჯონას კაუფმანი

ჯონას კაუფმანი (გერმ. Jonas Kaufmann; დ. 10 ივლისი, 1969, მიუნხენი) — გერმანელი ოპერის მომღერალი, დრამატული ტენორი. დაიბადა მიუნხენში (ბავარია, გერმანია) სადაზღვევო აგენტისა და საბავშვო ბაღის აღმზრდელის ოჯახში. ბავშვობიდან სწავლობდა ფორტეპიანოზე დაკვრას და მღეროდა სკოლის გუნდში. 1989 წელს შევიდა მიუნხენის თეატრისა და მუსიკის უმაღლეს სკოლაში, სოლო მომღერლის კლასში. პარალელურად დაიწყო საოპერო როლების შესრულება ბავარიის სახელმწიფო ოპერაში. სწავლის დასრულების შემდეგ (1994 წ.) დადიოდა მსოფლიოს სხვადასხვა ქვეყანაში გასტროლებზე. გამოდიოდა შტუტგარტის, მილანის, პარიზის, ლონდონის, ჰამბურგის, ფრანკფურტის, ზალცბურგის და სხვ. ოპერების სცენებზე. დაქორწინებულია მარგარეტ იოსვიგზე (მეცო-სოპრანო). არის თანამედროვე აკადემიური სცენის ერთ-ერთი ყველაზე მოთხოვნადი ტენორი. განთქმულია თავისი რეპერტუარის უნივერსალურობით. 2018 წელს გამოვიდა კინოვერსია ბერლინში, ღია თეატრში ჩატარებული მისი კონცერტისა „ვარსკვლავების ქვეშ“. 2009 — მუსიკალური კრიტიკის იტალიური ნაციონალური ასოციაციის პრემია ნომინაციაში „საუკეთესო ვოკალი“; ფრანკო აბიატის პრემია; პრემია „გრამოფონი“; წლის მომღერალი; წლის პიროვნება (კლასიკური მუსიკის კატეგორია) 2012 — წლის ვოკალისტი; მედალი „განსაკუთრებული დამსახურებისთვის ბოვარიის წინაშე გაერთიანებულ ევროპაში“ 2015 — წლის მომღერალი; საერთაშორისო ოპერის პრემია; პუჩინის პრემია ოფიციალური საიტი ჯონას კაუფმანი — კინოფილმების ინტერნეტ მონაცემთა ბაზა (ინგლისური) ფანების საიტი ↑ „ვარსკვლავების ქვეშ“
გრამის წესით შეღებვა

გრამის წესით შეღებვა, გრამის მიხედვით შეღებვა ან გრამის მეთოდი — ბაქტერიების დიფერენცირებული შეღებვის მეთოდი, რომელიც ბაქტერიების სისტემატიკისა და დაავადებათა მიკრობიოლოგიური დიაგნოსტირებისათვის გამოიყენება. სახელი ეწოდა დანიელი ექიმის ჰანს კრისტიან გრამის მიხედვით. შეღებვის შემდეგ მიღებული ფერის მიხედვით ბაქტერიები იყოფა 2 ჯგუფად — მიკრობები, რომლებიც იღებებიან გრამის წესით, აღინიშნება როგორც გრამდადებითები, ხოლო რომლებიც არ იღებებიან — გრამუარყოფითები. მიკრობების დახასიათებისას აუცილებლად აღნიშნავენ გრამის წესით საღებავისადმი მათ დამოკიდებულებას. გრამის მიხედვით შეღებვის არსი მდგომარეობს იმაში რომ გრამდადებითი მიკრობები ქმნიან მყარ ნაერთს იისფერ საღებავთან და იოდთან. სპირტის მოქმედებისას ეს ნაერთი ბაქტერიის ან სოკოს სხეულიდან არ გამოაქვს. სხვა გრამუარყოფითი მიკრობები ქმნიან არამტკიცე ნაერთებს, რომლებიც სპირტის მოქმედებას გამოაქვს, რის შედეგადაც მიკრობები უფერულდებიან. გრამის წესით შეღებვისას გრამდადებითი მიკრობები იღებებიან მუქ იისფრად, გრამუარყოფითი მიკრობები კი წითლად. გრამდადებითად იღებებიან სტაფილოკოკები, პნევმოკოკები, ზოგიერთი ჩხირი: დიფტერიის, ყველა სპოროვანი ბაქტერია, საფუარები, სხივისებური სოკოები. გრამუარყოფითი მიკრობებია: გონოკოკები, მენინგოკოკები, ჩხირების უმრავლესობა, ვიბრიონები, სპიროქეტები, სპირილები, რიკეტსიები. ↑ Gram staining — ინგლისურ-ქართული ბიოლოგიური ლექსიკონი. ↑ 2.0 2.1 კალანდარიშვილი მარინე, მიკრობიოლოგია, თბ.: გრიგოლ რობაქიძის სეხელობის უნივერსიტეტის გამომცემლობა, 2011. — გვ. 7–8, ISBN 978-9941-9174-3-1.
ანდრეი სპინუ

ანდრეი სპინუ (დ. 10 ივნისი, 1986) — მოლდოველი მეწარმე, პოლიტიკოსი. მოლდოვის პარლამენტის წევრი 2021 წლის ივლისიდან სექტემბრამდე. მოდლოვის ინფრასტრუქტურისა და რეგიონული განვითარების მინისტრი 2021 წლის 6 აგვისტოდან. მოლდოვის ვიცე-პრემიერი. ↑ https://profiles.rise.md/profile.php?id=210104130428&lang=rom ↑ https://tvrmoldova.md/article/cf5ceea7a1736ae1/multi-dintre-ministri-si-deputati-au-participat-deja-la-recensamant-ei-au-declarat-ca-vorbesc-limba-romana-dar-la-nationalitate-au-avut-raspunsuri-diferite.html ↑ Profile: Andrei Spînu.
ნოე სულაბერიძე

ნოე სულაბერიძე (დ. 6 იანვარი, 1980, თბილისი) — ქართველი პროდიუსერი და ტელეწამყვანი, ფილოლოგი. ნოე სულაბერიძე დაიბადა 1980 წლის 6 იანვარს პროკურორ ალექსანდრე სულაბერიძისა და კომპოზიტორ ლილი შავერზაშვილის ოჯახში. 2003 წელს დაამთავრა ილიას სახელმწიფო უნივერსიტეტის ქართული ფილოლოგიის ფაკულტეტი. მისი კარიერა 2005 წელს იწყება მარკეტინგულ–სარეკლამო სააგენტო „სარკეში“, სადაც სარეკლამო ვიდეორგოლების წარმოების დირექტორის პოზიციაზე მუშაობდა. მისი პროდუსირებით, ტელეკომპანია იმედის ეთერში იქმნება საერთაშორისო და საავტორო პროექტები: „სიმართლის დრო“ – პირველი სატელევიზიო პროექტი, რომელიც ნოე სულაბერიძის რეჟისორობით 2009 წელს ტელეკომპანია „იმედის“ ეთერში გავიდა. 2021 წელს იმედის ეთერში მეათე სეზონით გავიდა ბრიტანული შოუს „Dancing with the Stars“-ის ანალოგი „ცეკვავენ ვარსკვლავები“, რომლის პირველი სეზონი 2012 წელს გაიმართა. 2017 წლის აპრილიდან ტელეკომპანია იმედის ეთერში ოთხშაბათობით გადის გადაცემა PrimeShow, რომლის უცვლელი წამყვანები არიან: ნოე სულაბერიძე (პროექტის პროდუსერი), ანრი ჯოხაძე, ნინი ბადურაშვილი, სალომე ღვინიაშვილი, ირაკლი მაქაცარია და ნინო ნადირაძე. 2021 წელს ეთერში გადის მისი ახალი საავტორო გადაცემა „ნოესთან“, სადაც იგი ყოველკვირეულად პირისპირ ესაუბრება პოლიტიკოსებს, ხელოვანებს, საზოგადოებისთვის ცნობილ ადამიანებს. ნოე სულაბერიძეს ყავს სამი შვილი: ალექსანდრე (18 წლის), ელისაბედი (13 წლის). 2020 წლის 28 იანვარს ნოე სულაბერიძეს და ჯანეტ ქერდიყოშვილს შეეძინათ საერთო შვილი – ანნა. ნოე სულაბერიძე — საქართველოს ბიოგრაფიული ლექსიკონი ნოე სულაბერიძე ნოესთან დაარქივებული 2022-04-28 საიტზე Wayback Machine. ↑ ნოე სულაბერიძის შვილების ალბომები. დაარქივებულია ორიგინალიდან — 2021-12-07. ციტირების თარიღი: 2021-12-07. ↑ ჯანეტ ქერდიყოშვილი და ნოე სულაბერიძე შვილს ელოდებიან. დაარქივებულია ორიგინალიდან — 2021-12-07. ციტირების თარიღი: 2021-12-07. ↑ „გამარჯობა, მე ვარ ანნა“ - გაიცანით, ჯანეტ ქერდიყოშვილისა და ნოე სულაბერიძის შვილი